Előterjesztés Fácánkert Község Önkormányzatának

2009. november 26-án tartandó

rendes ülésére

Tárgy: TÁMOP-6.1.2/A/09/1 pályázat
Előterjesztő: Orbán Zsolt polgármester

Az előterjesztést készítette: Rikker Anita Márta ifjúsági referens

Tisztelt Képviselő-testület!

Társadalmi Megújulás Operatív Program keretében meghirdetett „Egészségre nevelő és szemléletformáló életmódprogramok” –ra lehet pályázatot benyújtani.

Pályázati cél: 
- Az egészséges életmódhoz szükséges tudás, és készségek megszerzésének támogatása; 

- Minden életkorban cselekvésen alapuló egészségtudatos magatartás kialakítása; 

- A legjelentősebb egészség-kockázati tényezők befolyásolása célzott megelőzési-, és egészségfejlesztési programokkal; 

- A helyi közösségek szereplőinek együttműködésben megvalósuló egészségtudatos döntések, tervezések számának a növelése; 

- A közösségi aktivitások (különösen a színtereken), a partnerségi együttműködések, és a helyi közösségek erősítése az egészség, mint „érték és eszköz” érdekében 

Támogatható tevékenységek köre 
Önállóan támogatható tevékenységek, melyek közül a pályázó egy vagy több tevékenységet is választhat: 

- Az egészséges táplálkozás, illetve energiaegyensúly (táplálkozás és testmozgás egyensúlya) megtartása, és/vagy visszaállítása érdekében kidolgozott programok megvalósítása, melyek eredményesen befolyásolják többek között a megfelelő folyadékfogyasztást, a túlzott só- és energia bevitelt; 

- A lakosság rendszeres testmozgását elősegítő szabadidős programok megvalósítása, melyek hangsúlyt helyeznek az energiaegyensúly mindkét oldalára – kivéve: technikai sportágakkal, extrém sportokkal, versenysporttal összefüggő programok; 

- Dohányzást, alkohol- és drogfogyasztást megelőző tudományosan megalapozott módszereket és eszközöket alkalmazó programok megvalósítása; 

- A lelki egészség védelmére/megőrzésére irányuló egészségfejlesztési és megelőzési programok megvalósítása; 

- Az életvezetési kompetenciák, az öngondoskodás képességének fejlesztését célzó programok megvalósítása az életmódváltásra kényszerülő rizikócsoportok és betegcsoportok körében 

- A családi életre való felkészítést támogató programok megvalósítása; 

- A biztonságos szexuális életre való nevelést segítő programok megvalósítása; 

- Elsősegély nyújtási és baleset megelőzési programok megvalósítása. 

- Egészségterv, egészségfejlesztési terv, egészségnevelési pedagógiai program készítésében/aktualizálásában, megvalósításában résztvevők egészségfejlesztési tudásbázisát, képességeit, készségeit fejlesztő programokon való részvétele; 

- Tájékoztató anyagok, kiadványok tervezése, előállítása, sokszorosítása, internetes tartalomszolgáltatás, egyéb kommunikációs eszközök (pl.tájékoztató műsor, cikk szerepeltetése a helyi médiában) 

A támogatás maximális mértéke a projekt elszámolható összes költségének 100 %-a.

A jelen pályázat keretében elnyerhető támogatás összege: legalább 1.000.000 Ft, de legfeljebb 10.000.000 Ft lehet.

A pályázatok benyújtása 2009. október 15-től 2010. január 8-ig lehetséges.
A fenti tárgyú pályázatot benyújtását javaslom.
2009. november 24.









Orbán Zsolt 









polgármester

Határozati javaslat

TÁMOP-6.1.2/A/09/1 pályázat benyújtása
1.) Fácánkert Község Önkormányzatának Képviselő-testülete elhatározza, hogy pályázatot nyújt be a TÁMOP-6.1.2/A/09/1 pályázati kiírásra
2.) A projekt címe: „Egészségre nevelő és szemléletformáló életmódprogramok Fácánkert községben”
Támogatás összege: Összes  elszámolható költség 

3.) A képviselő-testület felkéri a polgármestert és az ifjúsági referenst, hogy az 1.)-2.) pontban taglalt támogatás igénylését készítse elő és határidőre nyújtsa be.

Felelős: Orbán Zsolt  polgármester, Rikker Anita ifjúsági referens

Határidő: 2010. január 8.
